VENDIM
Nr. 240, datë 3.8.2023

[bookmark: _Hlk139268992]MBI PEZULLIMIN E VENDIMMARRJES SË BORDIT TË ERE-s, NË LIDHJE ME KËRKESËN E SHOQËRISË “TEODORI 2003” SHPK, PËR TRANSFERIMIN E PJESSHËM TË LICENCËS PËR PRODHIMIN E ENERGJISË ELEKTRIKE, PËR HEC ZALLI I BULQIZËS, TE SHOQËRIA “KONCESIONARE TËRNOVË ZALL BULQIZË” SHPK 

[bookmark: _Hlk125552015][bookmark: _Hlk139269148][bookmark: _Hlk86734997]Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; të nenit 66, pika 1, të ligjit nr. 44/2015, “Kodi i Procedurave Administrative i Republikës së Shqipërisë”; si dhe të nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të Entit Rregullator të Energjisë (ERE) nr. 96, datë 17.6.2016; Bordi i ERE-s, në mbledhjen e tij të datës 3.8.2023, mbasi shqyrtoi relacionin me nr. 1202/40 prot., datë 2.8.2023, të drejtorive teknike të ERE-s, “Mbi kërkesën e shoqërisë ‘Teodori 2003’ sh.p.k., për transferimin e pjesshëm të licencës për prodhimin e energjisë elektrike, vetëm për HEC “Zalli i Bulqizës”, te shoqëria “Koncesionare Tërnovë Zall Bulqizë” sh.p.k.”,
konstatoi se:
[bookmark: _Hlk139269337]- Me shkresën e protokolluar në ERE me nr. 1202 prot., datë 6.4.2023, shoqëria “Teodori 2003” paraqiti kërkesën për transferimin e licencës për prodhimin e energjisë elektrike, nga shoqëria “Teodori 2003” sh.p.k. te shoqëria “Koncesionare Tërnovë Zall Bulqizë” sh.p.k.
- Bordi i ERE-s, me vendimin nr. 161, datë 9.5.2023, vendosi të fillojë procedurën për transferimin e pjesshëm dhe modifikimin e pjesshëm të licencës për prodhimin e energjisë elektrike nr. 87, seria PV09K, miratuar me vendimin e Bordit të Komisionerëve të ERE-s nr. 83, datë 4.11.2009, nga shoqëria “Teodori 2003” sh.p.k. te shoqëria “Koncesionare Tërnovë Zall Bulqizë” sh.p.k., vetëm për HEC “Zalli i Bulqizës”, me kapacitet të instaluar 5.350 	mw.
- ERE botoi njoftimin në median e shkruar për fillimin e kësaj procedure (në datat 11.5.2023 dhe 12.5.2023). Ky njoftim u botua dhe në faqen zyrtare të internetit të ERE-s.
- Brenda afatit të pritjes së komenteve apo objeksioneve nga palë të treta, janë paraqitur në ERE objeksione ndaj këtij vendimi, nga z. L.L., shoqëria “Albania Hydro Investements Holding” sh.p.k., Banka “OTP Albania Bank” sh.a. dhe znj. Sh. N.
- Me shkresën nr. 1202/36 prot., datë 21.7.2023, ERE njoftoi për vendimin e mësipërm përkatësisht z. L.L. (administrator i shoqërisë “Teodori 2003” sh.p.k.), shoqërinë “Albania Hydro Investments Holding” sh.p.k., znj. Sh. N. (ortak i shoqërisë “Teodori 2003”, Bankën “OTP Albania” sh.a., shoqërinë “Teodori” sh.p.k., shoqërinë “Koncesionare Tërnovë Zall Bulqizë” sh.p.k., duke i kërkuar të depozitojnë në ERE dokumentacionin përkatës mbështetës mbi pretendimet e tyre të paraqitura në seancë dhe pretendimet përfundimtare, në lidhje me vendimin e Bordit të ERE-s nr. 161/2023. Shkresa e mësipërme iu dërgua për dijeni dhe Ministrisë së Infrastrukturës dhe Energjisë (MIE). 
- Me shkresën nr. 1202/37 prot., datë 21.7.2023, ERE iu drejtua shoqërisë “Teodori 2003” sh.p.k., duke i njoftuar vendimin e Bordit nr. 223/2023, ku i kërkoi të depozitojë me shkrim të gjitha sqarimet, në lidhje me objeksionet e paraqitura për vendimin e Bordit nr. 161/2023 dhe po ashtu i solli në vëmendje se, referuar aplikimit të saj për transferimin dhe modifikimin e pjesshëm të licencës, duhet të depozitohet në ERE dhe miratimi apo qëndrimi i MIE-s, në lidhje me transferimin e koncesionit dhe njohjen e së drejtës së shoqërisë “Koncesionare Tërnovë Zall Bulqizë” sh.p.k., për të ndërtuar dhe operuar HEC “Zalli i Bulqizës”, bazuar në përcaktimet e nenit 17, pika 2, germa “f”, të rregullores.
- Rezulton se ka depozituar pretendimet përfundimtare Banka “OTP Albania” sh.a., me shkresën e protokolluar në ERE me nr. 1202/39 prot., datë 31.7.2023.
- Me shkresën e nënshkruar nga shoqëritë “Teodori 2003” sh.p.k., “Teodori” sh.p.k., “Koncesionare Tërnovë Zall Bulqizë” sh.p.k., të protokolluar në ERE me nr. 1202/38 prot., datë 24.7.2023, janë depozituar sqarimet për secilin nga pretendimet e ngritura nga palët. Gjithashtu është depozituar dhe vendimi i Asamblesë së Përgjithshme të shoqërisë “Koncesionare Tërnovë Zall Bulqizë” sh.p.k., të datës 30.6.2023, ku është vendosur ndryshimi i emrit të kësaj shoqërie nga “Koncesionare Tërnovë Zall Bulqizë” sh.p.k. në “Koncesionare Zall Bulqizë” sh.p.k., si dhe i objektit të veprimtarisë së saj, si vijon:
“- Ndërtim dhe shfrytëzim i hidrocentralit Zall i Bulqizës sipas VKM-së nr. 556, datë 1.8.2003.
- Prodhim dhe shitje energji elektrike brenda dhe jashtë vendit, privatëve dhe shtetërorëve, sipas VKM-së nr. 556, datë 1.8.2003, për HEC Zall i Bulqizës.
- Transmetim energjie elektrike brenda vendit dhe jashtë vendit, sipas VKM-së nr. 556, datë 1.8.2003, për HEC Zall i Bulqizës.”. 
- Po ashtu, me shkresën e protokolluar në ERE me nr. 1202/38 prot., datë 24.7.2023, bëhet me dije se shoqëria është në pritje të vendimit që do të marrë MIE në cilësinë e organit shtetëror të autorizuar. 
- Në lidhje me miratimin e MIE-s, në seancën dëgjimore të mbajtur në ERE në datën 3.7.2023, nga përfaqësuesit e këtij institucioni është deklaruar se procedura për transferimin e koncesionit është në vlerësim e sipër dhe se do të shqyrtohet në tërësi përpara se të merret një vendim përfundimtar, si dhe u evidentua fakti se kontrata e koncesionit ka detyrime, për mospërmbushjen e të cilave ka penalitete e si e tillë është duke u shqyrtuar me interes nga MIE.
- Në referencë të procedurës së nisur me vendimin e Bordit të ERE-s nr. 161/2023, qëndrimi apo vendimi i organit shtetëror të autorizuar (MIE-s) është thelbësor dhe parakusht për vendimmarrjen përfundimtare të ERE-s, në lidhje me transferimin e pjesshëm dhe modifikimin e pjesshëm të licencës për prodhimin e energjisë elektrike, të shoqërisë “Teodori 2003” sh.p.k. 
[bookmark: _GoBack]- Në mbështetje të pikës 1, të nenit 66, të ligjit nr. 44/2015, “Kodi i Procedurave Administrative të Republikës së Shqipërisë”, duke qenë se miratimi për transferimin e koncesionit dhe të drejtës së ndërtimit dhe operimit të HEC “Zalli i Bulqizës” është kompetencë e Ministrisë së Infrastrukturës dhe Energjisë, dhe duke marrë në konsideratë faktin se ky organ ka deklaruar se është në shqyrtim e sipër kjo procedurë, vlerësohet të pezullohet vendimmarrja e Bordit të ERE-s, në lidhje me transferimin e pjesshëm dhe modifikimin e pjesshëm të licencës për prodhimin e energjisë elektrike, vetëm për HEC “Zalli i Bulqizës”, nga shoqëria “Teodori 2003” sh.p.k. te shoqëria “Koncesionare Tërnovë Zall Bulqizë” sh.p.k. deri në depozitimin e qëndrimit/miratimit të MIE-s.
Për gjithë sa më sipër, Bordi i ERE-s
VENDOSI:

[bookmark: _Hlk139269382][bookmark: _Hlk122352509][bookmark: _Hlk141792993]1. Të pezullojë vendimmarrjen e Bordit të ERE-s, në lidhje me transferimin e pjesshëm dhe modifikimin e pjesshëm të licencës për prodhimin e energjisë elektrike, vetëm për HEC “Zalli i Bulqizës”, nga shoqëria “Teodori 2003” sh.p.k. te shoqëria “Koncesionare Tërnovë Zall Bulqizë” sh.p.k. deri në depozitimin e qëndrimit/miratimit të Ministrisë së Infrastrukturës dhe Energjisë.
2. Drejtoria e Licencimit, Autorizimeve dhe Mbikëqyrjes të njoftojë shoqërinë “Teodori 2003” sh.p.k., shoqërinë “Teodori” sh.p.k., shoqërinë “Koncesionare Zall Bulqizë” sh.p.k., Ministrinë e Infrastrukturës dhe Energjisë, z. L. L., znj. Sh. N., shoqërinë “Albania Hydro Investment Holding” sh.p.k. dhe bankën “OTP Albania Bank” sh.a. për vendimin e Bordit të ERE-s.
Ky vendim hyn në fuqi menjëherë. 
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare. 
Ky vendim botohet në Fletoren Zyrtare.

NË MUNGESË DHE ME AUTORIZIM
ANËTAR I BORDIT
Erjola Sadushi

			 
